b'\n_START_ARTICLE_\nLun\xc3\xa9ville\n_START_SECTION_\nGeografija\n_START_PARAGRAPH_\nKraj le\xc5\xbei v severovzhodni Franciji ob izlivu reke Vezouze v Meurthe, 30 km jugovzhodno od Nancyja.\n_START_SECTION_\nZgodovina\n_START_PARAGRAPH_\nV Lun\xc3\xa9villu je bil 9. februarja 1801 sklenjen mir med Francosko republiko in Svetim rimskim cesarstvom, ki sta ga podpisala Joseph Bonaparte in grof Cobentzel, ob tem pa je prenehala obstajati druga koalicija._NEWLINE_Lorenski vojvoda L\xc3\xa9opold I. je nezadovoljen z vojvodsko pala\xc4\x8do v Nancyju dal zgraditi v njem grad Ch\xc3\xa2teau de Lun\xc3\xa9ville, ki je kasneje postal glavna rezidenca izgnanenga poljskega kralja Stanislava Leszczy\xc5\x84skega. Grad je januarja 2003 ob po\xc5\xbearu utrpel znatne po\xc5\xa1kodbe in je sedaj v fazi prenove.'